માનવમિત્ર,બેંગલુરુ:કર્ણાટક વિધાનસભાનો ચૂંટણી પ્રચાર જોરશોરથી ચાલી રહ્યો છે અને હવે તેનો આક્રમક તબક્કો શરૂ થઇ ગયો છે. શનિવારે ટુમકુરમાં વડાપ્રધાન મોદીએ પોતાની પહેલી રેલીને સંબોધિત કરી હતી. મોદીએ કહ્યું,કે " દરેક ચૂંટણીમાં કોંગ્રેસ ગરીબ-ગરીબ કરતી હોય છે. કોંગ્રેસ ફક્ત આ જ માળા જંપીને દર વખતે ચૂંટણી જીતવાનો પ્રયત્ન કરે છે. ઇંદિરા ગાંધીના સમયથી કોંગ્રેસે દરેક ચૂંટણી જીતવા માટે ગરીબોને મૂર્ખ જ બનાવ્યા છે." ઉલ્લેખનીય છે કે મોદી આજે શનિવારે ચાર રેલીઓને સંબોધિત કરશે. જેમાં કર્ણાટકના પૂર્વ સીએમ બીએસ યેદિયુરપ્પાની શિમોગાની શિકારપુરા સીટ પણ સામેલ છે.